Jismoniy shaxslar uchun milliy valyutadagi

“Maqsadli” muddatli bank omonati bo‘yicha

operatsiyalarni amalga oshirish tartibi”ga

**ILOVA**

**Jismoniy shaxslar uchun milliy valyutadagi**

**“Maqsadli” muddatli bank omonati**

 **SHARTNOMASI**

20 \_\_ yil “\_\_\_\_*”* \_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_ shahri

“Trastbank” xususiy aksiyadorlik bankining \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_filiali (keyingi o‘rinlarda – Bank) boshqaruvchisi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Nizom va Ishonchnoma asosida faoliyat yuritib, bir tomondan, va\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o‘rinlarda – Omonatchi), ikkinchi tomondan, mazkur Shartnomani quyidagilar to‘g‘risida tuzdik.

**1-§. Shartnoma predmeti**

1. Bank Omonatchining \_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘mdagi pul

*(so‘z bilan yoziladi)*

mablag‘ini qabul qildi va uni 20606000........................................ omonat hisobvarag‘iga omonat shartlariga muvofiq joylashtirdi.

2. Omonatchiga \_\_\_seriyali\_\_\_\_\_\_\_\_-son Omonat daftarchasi ochildi va unda yuqorida ko‘rsatilgan hisobvaraqqa kirim qilingan omonat qiymati va boshqa tegishli maʼlumotlar o‘rnatilgan tartibda aks ettiriladi.

**2-§. Omonat shartlari va hisob-kitoblar tartibi**

3. Omonat muddati 24 oy, yaʼni omonatga pul mablag‘i qo‘yilgan sana: 20\_\_yil “\_\_\_”\_\_\_\_\_\_\_\_\_\_\_\_, omonatni qaytarish sanasi: 20 \_\_\_yil“\_\_\_\_”\_\_\_\_\_\_\_\_\_\_\_\_\_ .

4. Omonatga yilda 365 kun hisobidan yillik 23% foizlik stavkada daromad hisoblanadi.

5. Ushbu Shartnoma bo‘yicha jalb qilingan omonatning foiz stavkasi uning muddati tugagunga qadar o‘zgarmaydi.

6. Omonatchi omonatga dastlabki 24 oy davomida qo‘shimcha badal kiritishi mumkin.

7. Omonat muddati davomida omonatning bir qismini olish ko‘zda tutilgan. Bunda omonatdagi mablag‘ qoldig‘i 500 000 (besh yuz ming) so‘mdan kam bo‘lmasligi lozim.

8. Omonat bo‘yicha foiz omonat Bankka qabul qilingan kunning keyingi sanasidan boshlab omonatni Omonatchiga qaytarib beriladigan sanasigacha hisoblanadi.

Omonatchining omonat hisobvarag‘i xatlanganligi oqibatida Bank omonatdagi pul mablag‘idan foydalana olmagan davr uchun foiz hisoblanmaydi.

9. Omonat bo‘yicha foiz har oyda omonat qabul qilingan to‘lanadi, talab qilinmagan foizlarni kapitalizatsiya qilmasdan.

10. Omonat muddati tugagandan so‘ng omonat omonatchiga qaytariladi.

Agar omonatni qaytarish dam olish yoki ishlanmaydigan bayram kuniga to‘g‘ri kelsa, omonat keyingi bank ish kunida qaytarib beriladi.

11. Omonatchi omonatni muddati tugamasdan to‘liq qaytarmoqchi bo‘lsa, u bu haqda Bankni omonatni olishni mo‘ljallagan sanadan kamida bir oy oldin ogohlantiradi. Bunda ushbu Shartnomaning amal qilishi to‘xtatiladi, omonat muddatidan oldin qaytariladi va mablag‘ning omonatda haqiqatda saqlangan kuniga qarab quyidagi tartibda foiz hisoblanadi va to‘lanadi:

a) mablag‘ omonatda 3 oygacha saqlangan bo‘lsa, yillik 14 (o'n to'rt) foiz;

b) mablag‘ omonatda 3 oydan 6 oygacha saqlangan bo‘lsa, yillik 15 (o'n besh) foiz;

d) mablag‘ omonatda 6 oydan 9 oygacha saqlangan bo‘lsa, yillik 16 (o'n olti) foiz;

e) mablag‘ omonatda 9 oydan 12 oygacha saqlangan bo‘lsa, yillik 19 (o‘n to‘qqiz) foiz;

f) mablag‘ omonatda 12 oydan 18 oygacha saqlangan bo‘lsa, yillik 21 (yigirma bir) foiz;

g) mablag‘ omonatda 18 oydan 24 oygacha saqlangan bo‘lsa, yillik 22 (yigirma ikki) foiz.

Bunda omonat mablag‘idan to‘langan foiz bilan hisoblangan foiz o‘rtasidagi farq ushlab qolinadi.

12. Omonatchi omonat muddati tugagandan keyin omonatni qaytarib olmasa, mazkur Shartnoma talab qilib olinguncha saqlanadigan omonat shartlari asosida uzaytirilgan hisoblanadi, keyingi amaliyot kunida uning uchun talab qilib olinguncha saqlanadigan omonat hisobvarag‘i ochiladi. Omonat va u bo‘yicha hisoblangan foiz, ushbu kundan boshlab, Omonatchining talab qilib olinguncha saqlanadigan omonat hisobvarag‘idagi shaxsiy hisobvaraqqa o‘tkaziladi.

**3-§. Tomonlarning huquq va majburiyatlari**

13. Bank Omonatchidan O‘zbekiston Respublikasi qonun hujjatlariga muvofiq omonatni rasmiylashtirishda taqdim etilishi zarur bo‘lgan hujjatlarni talab qilish va olish huquqiga ega.

14. Bank quyidagi majburiyatlarni o‘z zimmasiga oladi:

a) omonatni, Bankni kamida bir oy oldin ogohlantirgan holda muddatidan oldin qaytarish so‘ralganda, qaytarib berish;

b) omonatni sir saqlash va u bo‘yicha maʼlumotlarni faqat O‘zbekiston Respublikasi qonun hujjatlarida ko‘zda tutilgan hollarda taqdim etish;

d) Omonatchining omonat hisobvarag‘i bo‘yicha amaliyotlar Bank tomonidan to‘xtatib qo‘yilganda, amaliyot to‘xtatilgan sanadan boshlab keyingi ish kunidan kechiktirmagan holda Omonatchiga uning omonat hisobvarag‘iga xizmat ko‘rsatish to‘xtatilganligi va uning sababi yuzasidan xabarnoma yuborish;

e) Omonatchining kredit va mikroqarz bo‘yicha qarzdorligini so‘ndirish uchun uning omonat hisobvarag‘idan mablag‘ Bank tomonidan Omonatchining topshirig‘isiz hisobdan chiqarilganda, mablag‘ hisobdan chiqarilgan sanadan boshlab keyingi ish kunidan kechiktirmagan holda Omonatchiga uning omonat hisobvarag‘idan qancha miqdordagi mablag‘ qanday sababga asosan va kimning foydasiga chiqarilganligini ko‘rsatgan holda xabarnoma yuborish.

15. Omonatchi quyidagi huquqlarga ega:

a) omonatni ishonchli vakili orqali ham tasarruf etish;

b) omonatni O‘zbekiston Respublikasi qonun hujjatlariga muvofiq har qanday shaxsga vasiyat qilish.

16. Omonatchi quyidagi majburiyatlarni o‘z zimmasiga oladi:

a) shaxsini tasdiqlovchi hujjat maʼlumotlari o‘zgarganda o‘zgarish sanasidan boshlab 10 kun ichida Bankka yozma xabar berish;

b) Bank tomonidan O‘zbekiston Respublikasi qonun hujjatlariga muvofiq so‘ralgan barcha hujjatlarni Bankka taqdim etish.

**4-§. Tomonlarning javobgarligi**

17. Tomonlar mazkur Shartnoma bo‘yicha majburiyatlarni bajarmaganliklari uchun O‘zbekiston Respublikasi qonun hujjatlariga muvofiq javobgarlikka tortiladi.

**5-§. Alohida shartlar**

18.Ushbu Shartnoma omonat mablag‘i Bank kassasiga qabul qilingan yoki omonat hisobvarag‘iga tegishli mablag‘ naqd pulsiz shaklda kelib tushgan kundan boshlab kuchga kiradi.

19. Mazkur Shartnoma 14-bandining “d” va “e” kichik bandlarida nazarda tutilgan xabarnomalar Omonatchiga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Omonatchi tegishlisini tanlaydi: shaxsan topshirish, pochta orqali jo‘natish, elektron pochtadan jo‘natish, mobil telefoniga SMS yuborish,* *mobil telefoniga Telegram kanali orqali jo‘natish)* orqali topshiriladi. Omonatchi xabarnoma yetkazish usulini Bankka shaxsan yoki pochta orqali yozma ariza taqdim etish yo‘li bilan o‘zgartirish huquqiga ega. Bunda Omonatchidan qabul qilingan ariza Bank tomonidan uning omonat hisobvarag‘i bo‘yicha yig‘majildida saqlanadi. Xabarnomani Omonatchiga yetkazish usuli o‘zgarganligi munosabati bilan mazkur Shartnomaga o‘zgartirish kiritish talab etilmaydi.

20. Bank mazkur Shartnoma shartlariga Omonatchining huquq va qonuniy manfaatlariga daxl qiladigan o‘zgartirishlarni bir tomonlama kiritishga haqli emas.

21. Omonatning qaytarilishi O‘zbekiston Respublikasining “Fuqarolarning banklardagi omonatlarini himoyalash kafolatlari to‘g‘risida” qonuniga muvofiq kafolatlanadi.

22. Mazkur Shartnomada nazarda tutilmagan boshqa barcha hollar uchun O‘zbekiston Respublikasi qonun hujjatlari normalari qo‘llaniladi.

23. Tomonlar barcha kelishmovchilik va nizolarni muzokara yo‘li bilan hal etadi. Muzokara natijasida tomonlar o‘zaro kelishuvga erisha olmagan taqdirda nizo O‘zbekiston Respublikasi qonun hujjatlariga muvofiq sudda ko‘rib chiqiladi.

24. Shartnoma bir xil yuridik kuchga ega bo‘lgan ikki nusxada tuzildi, uning bir nusxasi Bankda, ikkinchi nusxasi Omonatchida saqlanadi.

**6-§. Tomonlarning pochta manzili va rekvizitlari**

|  |  |
| --- | --- |
| Bank:Manzili: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tel.: \_\_\_\_\_\_\_\_\_\_Bank kodi:\_\_\_\_\_\_\_Bank hisobvarag‘i: \_\_\_\_\_\_\_\_\_\_\_\_\_\_\_\_\_\_\_Boshqaruvchi: \_\_\_\_\_\_\_\_\_\_\_\_\_\_\_\_\_\_\_\_\_\_\_*(muhr o‘rni)* | Omonatchi:Manzili: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Shaxsni tasdiqlovchi hujjat maʼlumotlari:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_JSHSHIR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(familiyasi, ismi va otasining ismi)*\_\_\_\_\_\_\_\_\_\_\_\_\_\_\_\_\_\_\_\_\_*(imzo)* |